130. löggjafarþing 2003–2004.

Þskj. 1720 — 878. mál.

Breytingartillögur

við frv. til l. um breyt. á l. um rannsóknir í þágu atvinnuveganna, nr. 64/1965, með síðari breytingum.

Frá meiri hluta landbúnaðarnefndar (DrH, MS, KÓ, GHall, ÞES).

1.	Við 2. gr. 1. mgr. c-liðar (31. gr.) orðist svo:

Landbúnaðarháskóli Íslands hefur umráð yfir þeim tilraunastöðvum á sviði landbún
aðar sem áður tilheyrðu Landbúnaðarháskólanum á Hvanneyri, Rannsóknastofnun land
búnaðarins og Garðyrkjuskóla ríkisins að Reykjum í Ölfusi.

2.	Við 5. gr.

a.	Orðið búvísindadeild" í b-lið 2. tölul. falli brott.

b.	Við bætist nýr töluliður, svohljóðandi: Eftirfarandi breytingar verða á lögum nr. 29/1981, um tilraunastöð Búnaðarsambands Suðurlands og Rannsóknastofnunar landbúnaðarins að Stóra-Ármóti:

a.	Við 3. gr. laganna bætist: og lögum nr. 57/1999, um búnaðarfræðslu, ásamt síð
ari breytingum.

b.	Í stað orðanna Rannsóknastofnun landbúnaðarins" og Rannsóknastofnunar landbúnaðarins" í 5. gr. laganna kemur: Landbúnaðarháskóla Íslands.

c.	Í stað orðanna forstjóri Rannsóknastofnunar landbúnaðarins" í 6. gr. laganna kemur: einn maður tilnefndur af Landbúnaðarháskóla Íslands.

d.	Heiti laganna verður: Lög um tilraunastöð Búnaðarsambands Suðurlands og Landbúnaðarháskóla Íslands að Stóra-Ármóti.